سالفادور دالى

سالفادور دالى (11 مايو 1904 - 23 يناير 1989) رسام سوريالى اسبانى من كاتالونيا بيعتبر واحد من اهم الفنانين فى القرن العشربن و مشهور باللوحات الرائعة الغريبة و اللى رسمها بطريقة مميزة بتخليها اقرب للاحلام منها للواقع.

من اشهر لوحاته اصرار الذاكرة و اللى كمل رسمها سنة 1931 و هى معروضة دلوقتى فى متحف الفنون الحديثة فى نيو يورك بس لسته مهاراته بتضم كمان النحت، الافلام و التصوير. دالى كمان عمل فيلم كرتون قصير بالتعاون مع والت ديزنى الفيلم اسمه ديستينو و اترشح لجايزة الاوسكار بعد ما اتكمل سنة 2003.

دالى كان دايما بيصر انه من اصول عربية و ان جدوده من شمال المغرب و جم لاسبانيا مع الغزاه اللى احتلو اسبانيا لمدة 800 سنة. الادعاء دا مالوش اى دليل بيدعمه و ممكن يكون جزء من الدعاية اللى كان بيعملها لنفسه لانه كان دايما مشهور بحبه لكل شيئ غريب و مش عادى و ساعات شخصيته المثيرة كانت بتثير الاهتمام اكتر من اعماله الفنية وبيخلى الناس دايما تتكلم عنه و مبيعات لوحاته بتزيد.
 لينكات برانيه 
 متحف سالفادور دالي 
 مصادر 

سالفادور دلى
تصنيف:مواليد 1904
تصنيف:وفيات 1989